Ανδρέας Δημητριάδης

Ο Ανδρέας Δημητριάδης είναι Ελληνοκύπριος πολιτικός. Διετέλεσε Υπουργός Δικαιοσύνης και βουλευτής στην Εκλογική Περιφέρεια Πάφου εκλεγμένος με το ΔΗΚΟ.

Βιογραφικά στοιχεία 
Ο Ανδρέας Δημητριάδης γεννήθηκε στη Λετύμπου τον Ιανουάριο του 1945. Ομιλεί, πέρα από την ελληνική, την αγγλική γλώσσα. Σπούδασε νομικά στο Πανεπιστήμιο Αθηνών. Το 1970 ξεκίνησε να εργάζεται ως δικηγόρος.

Πολιτική διαδρομή 
Ο Ανδρέας Δημητριάδης υπήρξε από τα πρώτα στελέχη του ΔΗΚΟ. Το 1976 εξελέγη πρόεδρος της Επαρχιακής Επιτροπής Πάφου και μέλος του Πολιτικού Γραφείου του κόμματος.

Στις 10 Σεπτεμβρίου 1980 διορίστηκε Υπουργός Δικαιοσύνης στην κυβέρνηση Σπύρου Κυπριανού 1978. Παρέμεινε στη θέση αυτή ως τις 19 Απριλίου 1982.

Εκλέχτηκε βουλευτής στις βουλευτικές εκλογές του 1985 στην Εκλογική Περιφέρεια Πάφου με το Δημοκρατικό Κόμμα για την Ε΄ Κοινοβουλευτική Περίοδο.

Στις προεδρικές εκλογές του 2018 υποστήριξε τον Νίκο Αναστασιάδη και όχι τον πρόεδρο του ΔΗΚΟ, Νικόλα Παπαδόπουλο. Για τον λόγο αυτό διαγράφηκε από το ΔΗΚΟ τον Φεβρουάριο του 2018. Τον Μάιο του 2019 αποκαταστήθηκε πλήρως η ιδιότητα του ως μέλος του ΔΗΚΟ, λόγω της πολυετούς προσφοράς και πορείας στο κόμμα.

Είναι νυμφευμένος με τη Σωτηρούλλα, το γένος Παρασκευά Σπύρου, και έχει τρεις υιούς. Γιος του είναι ο Μάριος Δημητριάδης.

Παραπομπές

Πηγές 

|-

Βουλευτές εκλεγμένοι με το Δημοκρατικό Κόμμα
Βουλευτές Πάφου
Κύπριοι δικηγόροι
Υπουργοί Δικαιοσύνης (Κύπρος)
Κυβέρνηση Σπύρου Κυπριανού 1978
Βουλευτές Ε΄ Κοινοβουλευτικής Περιόδου (Κύπρος)